Source: http://meheszklub.hu/index.php/topic,683.0.html
Timestamp: 2019-07-19 12:00:26+00:00

Document:
﻿ OMME BÍRÓSÁGI ÜGYEK
OMME BÍRÓSÁGI ÜGYEK
33958 megtekintés
« Dátum: 2015. Július 29. 11:09 »
Szeretettel várjuk az érdeklődő méhészeket 2015 szeptember 2-ára a Fővárosi Törvényszékre Budapest V. kerület Markó utca 27-be. Erre a napra tűzte ki a tárgyalást a bírónő a 2015 március 28-i Küldöttgyűlés határozatainak hatályon kívül helyezése tárgyában indított keresetben.
Mint tudjátok az OMME vezetése 2013 októberi Országos Vezetőségi ülés óta folyamatosan szabálytalanul sőt véleményem szerint törvényszegő módon működik. Ezt a szabálytalanság tömeget sajnos nem lehet egyetlen bírósági perrel helyre tenni, mert minden egyes törvénytelen eseményt külön-külön kell peresíteni. Egy pert már első fokon megnyertünk, egyet első fokon elvesztettünk. Mind a két per másodfokú bíróság előtt van.
Két újabb per indult tavasszal. Az egyik a 2015 március 1-i OV ülés határozatainak hatályon kívül helyezése tárgyában, a másik a 2015 március 28-i Küldöttgyűlés határozatainak hatályon kívül helyezése tárgyában. Szeptember 2-án az utóbbi ügyében lesz tárgyalás. Az OMME IB érdemi védekezését Dr. Soós Tibor készítette el és megérkezett hozzám is. Annyit mondhatok róla, hogy 6 oldalas, nagyon tanulságos, de gyenge mint a harmat.
A tavaszi tárgyaláson ott volt négy méhész, mint hallgatóság. Nagy élmény volt számukra és jót beszélgettünk utána, de sajnos nem az OMME elnökével és ügyvédjével beszélgettünk, mert ők vesztesek voltak és a megbékélés szándéka helyett az ítélet kihirdetése után nagyon gyorsan elszaladtak. Remélem, hogy a szeptemberi tárgyalás is hasonló élmény lesz. Kérem ezért, hogy jöjjetek, mert nagyon tanulságos eseményben lehet részünk.
« Utoljára szerkesztve: 2015. Július 29. 12:10 írta Geddekas »
Re:OMME BÍRÓSÁGI ÜGYEK
« Válasz #1 Dátum: 2015. Július 30. 17:19 »
A tárgyalási időpont, óra, perc és a tárgyalóterem számának ismerete esetén többen elindulnának mint enélkül.
« Válasz #2 Dátum: 2015. Július 30. 20:52 »
Igazad van. Elő fogom kotorni az idéző végzést és beírom majd az pontos adatokat.
« Válasz #3 Dátum: 2015. Augusztus 25. 12:18 »
Megy valaki a tárgyalásra?
« Válasz #4 Dátum: 2015. Augusztus 25. 14:09 »
Írta: Geddekas
« Dátum: 2015. Július 30. 20:52 » Idézet beszúrása
Elő fogom kotorni az idéző végzést és beírom majd az pontos adatokat.
Már lassan 1 hónapja erre várunk!!
« Válasz #5 Dátum: 2015. Augusztus 26. 01:19 »
Nagyon érdekes fejlemény történik.
Tegnap délután hívott a bíróság telefonon, hogy öszevonja a két keresetemet és új tárgyalási időpontot ad meg holnap. Erre varrjatok gombot.
« Válasz #6 Dátum: 2015. Augusztus 26. 08:04 »
Malya Péter!
Nem ártana, ha a MÉHÉSZET szaklaptól is eljönne valaki tudósítani.
A száraz tények ismerete nélkül nem jutnak a méhészek valós információkhoz, az OMME IB újság meg igen egyoldalú,
csak a szépet írogatják saját propaganda újságukban.
A bírósági tárgyalások nyilvánosak, azt bárki végighallgathatja.
Címet ajánlanék is hozzá.
"Az OMME vezetői perben a tagokkal?"
« Utoljára szerkesztve: 2015. Augusztus 26. 08:07 írta Nagyernyei Attila »
« Válasz #7 Dátum: 2015. Augusztus 26. 19:04 »
Ma nem hívtak a bíróságról. Amíg új parancs nem érkezik az utolsó van érvényben, tehát eddig
szeptember 2-án reggel 9 óra 30 perckor a Fővárosi Törvényszéken (Budapest, Markó utca 27.) II. emelet 48-as tárgyalóban lesz az OMME 2015 március 28-i küldöttgyűlése határozatainak megsemmisítése tárgyában az első bírósági tárgyalás.
« Válasz #8 Dátum: 2015. Augusztus 26. 21:04 »
Ami a gombvarrást illeti, 1952. évi III. törvény a polgári perrendtartásról, 149. § (2) A bíróság együttes tárgyalás és eldöntés végett elrendelheti az előtte folyamatban levő olyan perek egyesítését, amelyeknek tárgya egymással összefügg.
Ami a tudósítást illeti, szerintem sem ártana, vezetői döntés kell hozzá, különben az egyébként bárki által elkészíthető tudósítás a fiókban végzi.
Ami a tárgyalást illeti, előfordulhat hogy kihirdetik az egyesítésről szóló végzést, majd a tárgyalást elnapolják
« Válasz #9 Dátum: 2015. Augusztus 27. 12:50 »
A telefonbeszélgetésben emlegette a két per egyesítésének gondolatát a bíróság, de majd meglátjuk az eseményeket. Több döntési lehetősége van a bírónak. Akár ítéletet is hirdethet a szept 2-i tárgyalás végén, hiszen ahhoz is rendelkezik elég bizonyítékkal, de össze is vonhatja a két pert, sőt elrendelhet bizonyítási eljárást is.
« Válasz #10 Dátum: 2015. Augusztus 27. 15:01 »
A mai postával érkezett!!
Az ítélkezési szünet miatt nem kaptam meg eddig.
GYŐZELEM !!
« Válasz #11 Dátum: 2015. Augusztus 27. 16:19 »
Bizony bizony, már az első tárgyalás alkalmával valami hasonló eredményt vártam.
Fáskerti úr most magába nézhet egy kicsit, remélem levonja a konzekvenciát .
No most akkor felmerül a kérdés, hogy az iratban szereplő dátumtól a KFT bizony inlegitim módon működik.
« Válasz #12 Dátum: 2015. Augusztus 27. 17:00 »
Jólvan, jólvan! Alakulnak itt a dolgok! Azt hiszem, erre is lehet mondani, hogy egy újabb csontváz borult ki a szekrényből. Remélem ez sok automata módban szavazó és tapsoló küldöttet és tagot végleg felvilágosít arról, hogy mennyire komolyan félre voltak vezetve a kft törvényességével kapcsolatban.
« Válasz #13 Dátum: 2015. Augusztus 27. 17:24 »
Hát nagyon, nagyon kíváncsi vagyok, hogy ez mikor fog megjelenni az OMME honlapon?
Én abban is bízom, hogy minden jó szándékú méhész megérti és értelmezi hiszen most már nem csak itt olvasható feketén fehéren most már másod soron ,hogy mit is művelt az utóbbi időben a vezetésnek titulált társaság és rohamos gyorsasággal véget vet ennek az ámokfutásnak ami az utóbbi mondhatjuk években történt.
Abban is bízom, hogy elkövetkező tárgyalás is meghozza a kívánt eredményt, mert akkor az fel fog érni egy guillotine-nal.
« Válasz #14 Dátum: 2015. Augusztus 27. 18:12 »
" a határozat bíróság általi megsemmisítése nem visszamenőleges hatályú, , ezért a megsemmisítésig a határozat hatályos és végrehajtató volt. A megsemmisített határozaton alapuló további határozatok kereset hiányában
.... a bíróság által nem vizsgálhatók."
Értelmezésem szerint, a megsemmisítési határozat OMME általi kézhezvétele óta, jogellenes az OMME szaklap kiadása és az erre alapított gazdasági társaság működése. A bíróság a megsemmisített határozatra épülő további OMME határozatokat erre vonatkozó igény, kereset hiányában nem vizsgálta. nyilvánvaló azonban, hogy egy erre vonatkozó kereset esetén, azokat is meg fogja semmisíteni.
Hogyan tovább? Az OMME IB bizonyára igyekszik majd helyrehozni a hibát, tehát hamarosan egy újabb országos vezetőségi ülés összehívása várható, amelyen már megfelelő előkészítés után, kívánják szavazásra bocsátani az OMME szaklap és az OMME kft kérdését. Az idő kevés hiszen a hó végén már meg kellene jelenni a következő OMME szaklapnak. Egy jogerősen megsemmisített határozat alapján működő kft ügyvezetőjeként további kötelezettséget vállalni, pedig további jogellenségeket eredményez.
Az OMME IB értelmezésében, várhatóan, a napirendre vétel hiányában megsemmisített, OMME vezetőségi ülési határozat, mint adminisztrációs hiba fog megjelenni s nem mint egy olyan történés amelyet tartalmában helytelenítenének. Az országos vezetőségnek azonban lehetősége lesz, az IB által előterjesztve, újra áttekinteni a kft eddigi működését eredményét s ennek ismeretében dönteni arról hogy szükséges-e az a továbbiakban vagy nem. Közel két év telt el már az OMME szaklap és a kft megalapítása óta, ezért az alapításkor megfogalmazott és kitűzött célok megvalósulásának eredményessége, de egyáltalán a pénzügyi eredményesség már jól elemezhető és értékelhető.
Én személy szerint nem követelnék áldozatul OMME vezetői fejeket, tekintettel erre a bírósági határozatra. Fáskerti László és a felügyelő bizottság tevékenysége azonban mindenképpen új megvilágításba került. Ezt a hibát nekik kellett volna észrevenni, és jelezni az OMME közgyűlésnek, ha pedig ez irányú észrevételüket a közgyűlés figyelmen kívül hagyja a bíróságnak. Mert a felügyelőbizottság a tagság szemében a jogszerűség őre és elvárható tőle ha valami jogellenesen történik akkor akár a bíróságra is elmenjenek. És ők menjenek ne egy - két a jogszerű működés irányában elkötelezett embernek kelljen ezt megtennie.
Szóval szerintem emiatt senkinek sem kellene lemondania, elvárnám viszont azt hogy az OMME elnöke és a felügyelőbizottság elnöke fogadja a keresetet benyújtó méhész kollégát és erősen megfontolná annak a felügyelő bizottság munkájába történő bevonását és amint lehet beválasztását. Mert egy a demokratikus, jogszerű működés irányában annyira elkötelezett embernek, aki mások véleményével ellentétben is kiáll az igazság mellett, s utóbb igazát a bíróság is igazolja, minimum ott a helye.
Kakaskukorékolás 837716 megtekintés 3620 válasz

References: bíróság 
 bíróság 
 bíróság 
 bíróság 
 bíróság 
 bíróság 
 bíróság